**SMJERNICE ZA IZRADU POSTERA**

**14. susreta Sekcije konzervatora-restauratora HMD-a**

Na posteru prikažite postupak rada na jednom predmetu (zatečeno stanje predmeta, istraživanja, faze rada, korišteni materijali). Postupak rada prikažite i pomoću fotografija koje treba pratiti legenda – tekst objašnjenja. Molimo vas da u tekstu jasno opišete proces rada i fotografije, jer je izložba osmišljena i za građanstvo, a ne samo za kolege u struci.

Potaknuti dobrim iskustvima i ove godine bit će organiziran izbor najboljeg postera pa vas potičemo da budete kreativni.

**Elementi koje svaki poster treba sadržavati jesu:**

1. dimenzije postera moraju biti **70 x 100 cm**
2. na zaglavlju **obavezno** trebate staviti jasno vidljiv naslov Susreta: **14. SUSRETI SEKCIJE KOZERVATORA - RESTAURATORA HRVATSKOG MUZEJSKOG DRUŠTVA**

Izložba postera organizira se u sklopu programa Sekcije konzervatora-restauratora HMD-a, stoga gore navedeni naslov mora biti jasno vidljiv, ne smije biti manji od naslova rada, Vašeg imena ili naziva Vaše institucije, u suprotnom poster neće biti izložen.

1. za naslov je poželjan čitljiv font (npr. VERDANA, CALIBRI i sl.) i **veličina fonta oko 43 pt**
2. ispod naslova skupa 14. susreti Sekcije konzervatora-restauratora Hrvatskog muzejskog društva treba stajati **naslov Vašeg rada** (font i veličina po želji, no obratite pozornost na čitljivost)
3. u podnožju treba stajati Vaše **IME i PREZIME, STRUČNO ZVANJE I USTANOVA U KOJOJ RADITE**

Ljubazno Vas molimo da se pridržavate obaveznih smjernica za izradu postera, one čine osnovni okvir i ne zadiru u Vaše kreativno osmišljavanje sadržaja.

Gotove postere molimo **dostaviti do petka, 6. rujna 2024.** na adresu: Gradski muzej Sisak, Ulica kralja Tomislava 10, 44000 Sisak s naznakom za Nevena Peku